##### VNÚTORNÝ ŠKOLSKÝ PORIADOK

##### Prerokované na pedagogickej rade školy dňa 25.08.2023

##### Ing. Peter Tamaši riaditeľ SOŠs

##### August 2023

OBSAH

[Preambula 3](#_Toc143838345)

[1. Všeobecné ustanovenia 4](#_Toc143838346)

[1.1 Teoretické vyučovanie 4](#_Toc143838347)

[1.2 Praktické vyučovanie 4](#_Toc143838348)

[1.3 Spoločné ustanovenia 4](#_Toc143838349)

[2. Práva a povinnosti žiakov 5](#_Toc143838350)

[2.1 Žiaci majú právo: 5](#_Toc143838351)

[2.2 Žiaci majú tieto povinnosti: 5](#_Toc143838352)

[2.2.1 na teoretickom vyučovaní: 5](#_Toc143838353)

[2.2.2 na praktickom vyučovaní: 6](#_Toc143838354)

[2.3 Žiakom je zakázané: 7](#_Toc143838355)

[3. Podiel žiakov na činnosti SOŠ 7](#_Toc143838356)

[4. Zdravotná starostlivosť 8](#_Toc143838357)

[5. Pedagogická služba 8](#_Toc143838358)

[6. Povinnosti týždenníkov 9](#_Toc143838359)

[6.1. Teoretické vyučovanie 9](#_Toc143838360)

[6.2 Praktické vyučovanie 9](#_Toc143838361)

[7. Dochádzka žiakov na vyučovanie 9](#_Toc143838362)

[8. Opatrenia vo výchove 11](#_Toc143838363)

[8.1 Kritériá na výchovné opatrenia 12](#_Toc143838364)

[8.2 Znížená známka zo správania 14](#_Toc143838365)

[9. Bezpečnosť pri práci 14](#_Toc143838366)

[9.1 na teoretickom vyučovaní: 14](#_Toc143838367)

[9.2 na praktickom vyučovaní 14](#_Toc143838368)

[10. Záverečné ustanovenie 15](#_Toc143838369)

# Preambula

      Vnútorný poriadok vydáva riaditeľ školy na základe zákona č. 245/2008 Zb. z. o výchove a vzdelaní (školský zákon) a o zmene a doplnení niektorých zákonov v znení neskorších predpisov a na základe Smernice č. 36/2018  k prevencii a riešeniu šikanovania žiakov v školách a školských zariadeniach  upravuje práva a povinnosti žiakov školy a výchovné opatrenia na zabezpečenie výchovy a vzdelávania v duchu humanizmu a tolerancie.

Školský poriadok vydáva riaditeľ školy po prerokovaní v pedagogickej rade v súlade s nasledujúcimi právnymi normami:

* Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov,
* Zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,
* Vyhláška MŠ SR č. 231/2009 Z. z. o podrobnostiach o organizácii školského roka na základných školách, na stredných školách, na základných umeleckých školách, na praktických školách, na odborných učilištiach a na jazykových školách,
* Vyhláška MŠVVaŠ SR 65/2015 Z. z. o stredných školách,
* Vyhláška Ministerstva školstva Slovenskej republiky č. 318/2008 Z. z. o ukončovaní štúdia na stredných školách v znení neskorších predpisov,
* Vyhláška Ministerstva školstva, vedy, výskumu a športu Slovenskej republiky č. 113/2015 Z. z., ktorou sa mení a dopĺňa vyhláška Ministerstva školstva Slovenskej republiky č. 318/2008 Z. z. o ukončovaní štúdia na stredných školách v znení neskorších predpisov,
* Dohovor o právach dieťaťa,
* Deklarácia práv dieťaťa vyhlásená rezolúciou Valného zhromaždenia 1386 (XIV) z 20. novembra 1959,
* Smernica č. 36/2018 k prevencii a riešeniu šikanovania žiakov na školách a školských zariadeniach,
* Metodický pokyn č. 21/2011 na hodnotenie žiakov strednej školy,
* Vyhláška č. 207/2016 Z. z. Vyhláška Ministerstva spravodlivosti Slovenskej republiky, ktorou sa ustanovujú podrobnosti výkonu rozhodnutia vo veciach maloletých,
* 36/2005 Z. z. – Zákon o rodine,
* 103/2018 Z. z. – Vyhláška o sociálnoprávnej ochrane detí a o sociálnej kuratele,
* 305/2005 Z. z. – Zákon o sociálnoprávnej ochrane detí a o sociálnej kuratele.

Zamestnanci školy sa zaväzujú dodržiavať všetky právne normy vo vzťahu k žiakom.

# Všeobecné ustanovenia

## 1.1 Teoretické vyučovanie

1. Teoretické vyučovanie je organizované podľa časového rozvrhu v pravidelnom striedaní s praktickým vyučovaním.
2. Rozvrh hodín na teoretickom vyučovaní:

|  |  |
| --- | --- |
| 0. 7.00 – 7.45 | 5. 11.45 – 12.30 |
| 1. 7.50 – 8.35 | 6. 12.40 – 13.25 |
| 2. 8.45 –9.30 | 7. 13.30 – 14.15 |
| 3. 9.40 – 10.25 | 8. 14.45 – 15.30 |
| 4. 10.30 – 11.15 |  |

1. Vyučovacia hodina trvá 45 minút a medzi vyučovacími hodinami sú prestávky. Po štvrtej a siedmej vyučovacej hodine je 30 min prestávka.
2. Žiaci prichádzajú do školy včas, spravidla15 min pred začiatkom vyučovania, aby sa mohli pokojne pripraviť na vyučovanie.

## 1.2 Praktické vyučovanie

1. Praktické vyučovanie je organizované podľa časového rozvrhu v pravidelnom striedaní s teoretickým vyučovaním na I. a II. zmene.
2. Začiatok praktického vyučovania je stanovený nasledovne:

I. zmena:

1.ročník: od 7.00 alebo 8.00 h do 13.00 alebo 14.00 h

2., 3., 4. ročník: od 7.00 – 14.00 h

1., 2. ročník nadstavbového štúdia od 7.00 – 14.00h

II. zmena:

1. ročník: od 13.00 alebo 14.00 h do 19.00 alebo 20.00 h

2., 3., 4. ročník: od 13.00 – 20.00 h

1., 2. ročník nadstavbového štúdia od 13.00 – 20.00h

Dĺžka učebného dňa je stanovená podľa sústavy odborov vzdelávania a ročníkov

v súlade s § 4, ods.3 vyhlášky č.282/2009 Z. z. o stredných školách.

1. Vyučovacia hodina trvá 60 minút, po druhej hodine je 10 minút prestávka a po štvrtej hodine je prestávka, ktorá trvá 30 minút. Prestávky:
   1. zmena: od 9.00 – 9.10h, od 10.45 – 11.15h
   2. zmena od 15.00 – 15.10h, od 16.45– 17.15h
2. Žiaci prichádzajú do dielne včas, spravidla 15 minút pred začiatkom praktického vyučovania, aby sa mohli pokojne pripraviť na vyučovanie.
3. Po prezlečení v šatni do pracovného odevu odídu žiaci na pracoviská v sprievode MOV.
4. Pred ukončením práce majster OV vyhodnotí učebný deň, odvedie žiakov do umyvárne a šatne, kde sa žiaci prezlečú a odchádzajú z praktického vyučovania.

## 1.3 Spoločné ustanovenia

1. Žiak si riadne plní úlohy vyplývajúce z teoretického a praktického vyučovania.
2. Žiak dodržiava školský poriadok, zásady spolunažívania a morálky, dbá o estetické prostredie a svoj zovňajšok.
3. Žiak dodržiava zásady spoločenského správania, pracovníkov školy oslovuje pán učiteľ, učiteľka, majster, riaditeľ.
4. Žiak je povinný šetriť školské zariadenie; v plnom rozsahu uhradzuje škodu, ktorú

zapríčinil úmyselne alebo  z hrubej nedbalosti.

1. Žiak je povinný ihneď hlásiť na sekretariáte riaditeľa zmenu bydliska, prípadne iné zmeny v osobných údajoch.

# 2. Práva a povinnosti žiakov

## 2.1 Žiaci majú právo:

1. Na bezplatné vzdelanie.
2. Na finančné a hmotné zabezpečenie v súlade s príslušnými predpismi.
3. Na primerané pracovné podmienky.
4. Vyjadrovať sa ku všetkým rozhodnutiam týkajúcich sa podstatných záležitostí ich vzdelania, pričom ich vyjadreniam musí byť venovaná pozornosť odpovedajúca ich veku a stupňu vývoja.
5. Na informácie a poradenskú pomoc SOŠ v záležitostiach týkajúcich sa vzdelávania podľa školského zákona.
6. Aktívne ovplyvňovať výchovno-vzdelávací proces členstvom v rade školy alebo v žiackej samospráve.
7. Zvoliť si náboženskú alebo etickú výchovu.
8. Zvoliť si jeden predmet /príp. viac predmetov/ z voliteľných predmetov podľa príslušného učebného plánu.
9. Prihlásiť sa do záujmového krúžku podľa vlastného záujmu.
10. Telesne a inak postihnutí žiaci majú právo na zvláštnu starostlivosť a vzdelávanie.
11. Ak má žiak pochybnosti o správnosti klasifikácie, môže prostredníctvom zákonného zástupcu požiadať o komisionálne preskúšanie.
12. Žiaka nesmie nikto haniť za to, akú má farbu pleti, pohlavie, vierovyznanie, za telesné a iné postihnutie, príslušnosť k národu a národnosti.
13. Žiakovi nesmie nikto ubližovať a zneužívať ho.

## 2.2 Žiaci majú tieto povinnosti:

### 2.2.1 na teoretickom vyučovaní:

1. Všetci žiaci SOŠ strojníckej sú povinní dôsledne evidovať príchod do školy, odchod zo školy, každé prerušenie vyučovania (návšteva lekára, rodinné dôvody a pod.) v elektronickom dochádzkovom systéme ASC agenda založenom na princípe čipových príveskov / kariet.
2. Pri vstupe do budovy školy prezuť sa do čistej a hygienicky nezávadnej obuvi a veci si odložiť do šatne, ktorú týždenníci uzamknú.
3. Do školy prinášať učebnice a školské potreby podľa rozvrhu hodín a pokynov vyučujúceho, pred každou hodinou si pripraviť všetko čo bude v príslušnom predmete potrebovať, na vyučovanie telesnej výchovy sa preobliecť do cvič. úboru.
4. Po zazvonení na vyučovaciu hodinu sedieť na svojich miestach, nekričať, nevyrušovať, vyložiť si učebné pomôcky a pripraviť sa na vyučovaciu hodinu.
5. Pri príchode učiteľa do triedy vstať a sadnúť si až na pokyn vyučujúceho. Obdobne je to pri vstupe iných vyučujúcich alebo úradných návštev v priebehu hodiny.
6. Počas vyučovania sledovať pozorne výklad učiteľa, byť aktívni, plne sústredení a v prípade, že niečomu nerozumejú, požiadať o vysvetlenie
7. Ospravedlniť sa príslušnému vyučujúcemu na začiatku hodiny v prípade, že je na vyučovanie nepripravený z akceptovateľných dôvodov.
8. Nevyrušovať, nenašepkávať a nepomáhať spolužiakom nedovoleným spôsobom.
9. Sedieť v triede na miestach určených triednym učiteľom.
10. Cez malé prestávky sa zdržiavať v triedach a nevychádzať z budovy.
11. Chrániť vlastné zdravie i zdravie iných, dbať o čistotu a poriadok, pomáhať pri udržiavaní poriadku v škole a v jej okolí.
12. Byť v škole vhodne, čisto a nevýstredne oblečení a upravení,v styku s učiteľmi a žiakmi používať spisovný jazyk, vyvarovať sa hrubých a vulgárnych výrazov.
13. Šetriť školské zariadenie, chrániť ho pred poškodením a hospodárne zaobchádzať. s učebnicami a učebnými pomôckami.
14. Dodržiavať vyučovací čas a rozsah prestávok.
15. Pod vedením triedneho učiteľa prevziať do opatery inventár triedy.
16. Úmyselné znečistenie priestorov školy dať do pôvodného stavu.
17. Na školských exkurziách, zájazdoch*,* výletoch a vychádzkach sa riadiť pokynmi

pedagogického dozoru, bez jeho vedomia sa nevzďaľovať od ostatných žiakov,

nepožívať alkoholické nápoje, omamné prostriedky a nefajčiť.

1. Doučiť sa učivo v prípade neprítomnosti v škole a využiť pomoc spolužiakov.
2. Šetriť energiami a vodou.

### na praktickom vyučovaní:

1. Všetci žiaci SOŠ strojníckej sú povinní dôsledne evidovať príchod do školy, odchod zo školy, každé prerušenie vyučovania (návšteva lekára, rodinné dôvody a pod.) v elektronickom dochádzkovom systéme ASC agenda založenom na princípe čipových príveskov / kariet.
2. Pri príchode na pracovisko, predseda UVS podá hlásenie o stave žiakov v skupine a menovite nahlási neprítomných.
3. Počas praktického vyučovania sú žiaci povinní pozorne sledovať výklad majstra OV, byť aktívni, plne sústredení a v prípade ak niečomu nerozumejú požiadať o vysvetlenie.
4. Žiaci pracujú na pracoviskách určených majstrom OV a svojvoľne ich nemôžu meniť. Počas pracovného vyučovania žiaci nevyrušujú a nezabávajú sa. Pracovisko môžu opustiť len s vedomím majstra OV.
5. Pred nástupom na prestávku, sú žiaci povinní vykonať osobnú hygienu v miestnostiach na to určených.
6. Každá UVS pod vedením majstra OV prevezme do opatery pridelené stroje a zariadenia. V prípade svojvoľného poškodenia strojov a zariadení žiak alebo UVS sú povinní škodu nahradiť.
7. Žiaci prichádzajú na praktické vyučovanie v primeranom slušnom oblečení, čisto a vkusne upravení.
8. Žiaci na praktickom vyučovaní používajú pracovný odev a schválené ochranné pracovné prostriedky v zmysle BOZP .

## 2.3 Žiakom je zakázané:

1. V celom areáli školy a na miestach podujatí organizovaných školou fajčiť, piť alkoholické nápoje, hrať hazardné hry, používať zábavnú pyrotechniku, užívať drogy alebo iné omamné látky a taktiež tieto látky ponúkať alebo predávať ostatným žiakom. Žiak nesmie prichádzať na vyučovanie a mimoškolské aktivity v škole pod vplyvom alkoholu alebo iných omamných látok.
2. Počas vyučovania používať a nabíjať mobilné telefóny, smartfóny, tablety a notebooky, pokiaľ nie sú súčasťou vyučovania. Ak ich má so sebou v škole, musí ich mať vypnuté. Používať ich môže počas prestávky.
3. Používať rýchlovarné kanvice a ostatné elektrospotrebiče napájané z elektrickej siete vo všetkých priestoroch školy.
4. Podvádzať pri preverovaní vedomostí a zručností a napomáhať pri podvádzaní.
5. Používať v počítačoch školy vlastné pamäťové médiá bez povolenia vyučujúceho.
6. Dopúšťať sa ponižovania, výsmechu, zastrašovania, násilia voči druhým osobám, šikanovania, rasizmu, šírenia pornografie, propagácie fašizmu a komunizmu a iných hnutí potláčajúcich základné ľudské práva a slobody.
7. Rušiť výučbu a zaoberať sa činnosťami, ktoré nesúvisia s vyučovaním, našepkávať,

odpisovať a používať nepovolené pomôcky.

1. Bez dovolenia konzumovať potraviny počas vyučovacích hodín s výnimkou pitného režimu.
2. Nosiť do školy šperky, cenné predmety, elektroniku, telefóny a väčšie sumy peňazí. Škola nenesie zodpovednosť za prípadné odcudzenie takýchto vecí.

# 3. Podiel žiakov na činnosti SOŠ

1. V kolektíve každej triedy je zriadená triedna samospráva žiakov, ktorá môže riešiť eventuálne sprostredkovať riešenie problému triedy alebo jednotlivých žiakov
2. Zvolení zástupcovia */zvolených 5 až 11 členov zo žiakov celej školy /* tvoria Študentský parlament. Študentský parlament sa pravidelne schádza (minimálne 1x za 3 mesiace) spolu s výchovnou poradkyňou, ktorá zastupuje vedenie SOŠ a pedagogický zbor SOŠ. Študentský parlament zváži svoje podnety, pripomienky a návrhy k vyučovaniu, výchovnej činnosti, k prevádzke školy a ďalším činnostiam týkajúcich sa SOŠ. Podnety zo Študentského parlamentu sú prerokované a riešené príslušnými útvarmi, alebo vedením SOŠ.
3. Predseda Študentského parlamentu zastupuje žiakov SOŠs v Rade školy.

# Zdravotná starostlivosť

1. V prípade choroby žiaci dodržiavajú pokyny ošetrujúceho lekára. Ak sa v rodine vyskytne nákazlivá choroba, hneď to písomne oznámia triednemu učiteľovi, do školy prídu iba so súhlasom ošetrujúceho lekára.
2. Žiaci dodržiavajú zásady bezpečnosti a ochrany zdravia v triede, telocvični, na exkurziách a pri verejnoprospešnej práci.
3. Žiaci dodržiavajú hygienické zásady, dbajú o hygienu, stravovanie a odievanie.

# Pedagogická služba

1. Pedagogická služba plní funkciu bezpečnostnú a preventívnu. Umožňuje pedagogickým zamestnancom školy priamy styk so žiakmi a tým aj aktívne, výchovne pôsobenie na žiakov mimo výchovno-vyučovacieho procesu. Zamestnanci pri pedagogickej službe sledujú a kontrolujú činnosť žiakov, sú oprávnení dávať primerané príkazy a poučenia,
2. Začína minimálne 15 min. pred začiatkom vyučovania,
3. Končí 15 min. po skončení 7. vyučovacej hodiny,
4. Povinnosťou pedagogickej služby je kontrolovať prezúvanie žiakov, starať sa o poriadok v triedach, na chodbách a v areáli školy počas prestávok.
5. Na praktickom vyučovaní službukonajúci majster OV otvára šatňu:

6.45 - 7.00 h začiatok I. zmeny

9.00 - 9.10 h malá prestávka (otvoriť umyváreň a WC)

10.45 – 10.55 h prestávka I. zmeny (otvoriť umyváreň, šatňa zostáva uzamknutá)

počas prestávky vykonávať službu pri jedálni

12.50 – 13.00 h koniec I. zmeny pre I. ročník, začiatok II. zmeny (otvoriť šatňu, umyváreň)

13.50 – 14.00 h koniec I. zmeny pre II., III. a IV. ročníky a nadstavbové I. a II. ročníky (otvoriť šatňu, umyváreň )

15.00 – 15.10 h malá prestávka (otvoriť umyváreň a WC)

16.45 – 16.55 h prestávka II. zmeny (otvoriť umyváreň , šatňa zostáva uzamknutá)

18.50 – 19.00 h koniec zmeny pre I. ročník (otvoriť šatňu, umyváreň)

19.50 – 20.00 h koniec zmeny pre II., III. a IV. ročníky a nadstavbové I. a II. ročníky (otvoriť šatňu, umyváreň)

1. Počas prvej veľkej prestávky pedagogický dozor teoretického vyučovania vykonáva dozor v jedálni podľa rozpisu.

# 6. Povinnosti týždenníkov

## 6.1. Teoretické vyučovanie

Triedny učiteľ určí po dobu jedného týždňa službu v počte dvoch žiakov.

Týždenníci sú povinní:

1. pomáhať učiteľovi s prenášaním pomôcok do triedy a do kabinetu,
2. dozerať na poriadok a čistotu v triede, starať sa o zabezpečenie kriedy, čistotu tabule, dbať o šetrenie elektrickou energiou a vodou,
3. nahlásiť na začiatku každej hodiny vyučujúcemu mená neprítomných žiakov,
4. ak sa nedostaví vyučujúci do 10 minút po zvonení do triedy, ohlási jeho neprítomnosť ZR TV,
5. cez prestávky vyvetrať triedu otvorením okien,
6. dbať o to, aby trieda po vyučovaní zostala v poriadku – vyložené stoličky, zatvorené okná, zotrená tabuľa, zhasnuté svetlá, zatvorená voda, smeti v koši, v prípade separovaného odpadu v nádobách na triedený odpad,
7. nahlásiť akékoľvek poškodenie inventáru učebne, stien, okien alebo iného zariadenia vyučujúcemu, triednemu učiteľovi, prípadne zástupcovi riaditeľa školy,
8. žiaci majú povolený prístup do kabinetov len za prítomnosti vyučujúceho.

## 6.2 Praktické vyučovanie

Službu konajúci MOV určí na dobu jedného vyučovacieho dňa žiaka, ktorého povinnosti na službe sú:

1. počas vyučovania uzamknúť sociálne zariadenia. (WC, umyváreň) - otvoriť iba na požiadanie.
2. počas vyučovania umožniť žiakom vstup do šatne na základe priepustky podpísanej majstrom OV.
3. služba dbá na čistotu a poriadok:

* v šatniach žiakov,
* v soc. zariadení,
* na chodbách a na schodištiach,

1. pri odovzdávaní a preberaní služby skontrolovať priestory šatní a soc. zariadení. Nedostatky nahlásiť majstrovi OV a ten zapíše závady do knihy závad (u hl. majstra)

# 7. Dochádzka žiakov na vyučovanie

1. Účasť na vyučovaní je pre žiakov povinná. Žiak je povinný dochádzať do školy pravidelne a včas podľa rozvrhu hodín a zúčastňovať sa na vyučovaní všetkých povinných vyučovacích predmetov.
2. Prítomnosť žiaka kontroluje učiteľ na začiatku vyučovacej hodiny. Neskorý príchod žiaka na vyučovanie vyrušuje učiteľa i žiakov pri práci a štúdiu, a preto je považovaný za nevhodný. Ospravedlnenie neskorého príchodu žiaka na vyučovaciu hodinu je v kompetencii daného učiteľa.
3. Každú neprítomnosť žiaka na vyučovaní, ktorá je vopred známa alebo plánovaná, ospravedlňuje zákonný zástupca žiaka vopred telefonicky alebo písomne. Inak je neprítomnosť považovaná za neospravedlnenú. Za dôvody vopred známe alebo plánované sa pokladajú:

- dovolenka s rodičmi,

- preventívna lekárska prehliadka,

- plánované odborné lekárska vyšetrenie,

- predvolanie na políciu,

- predvolanie v súdnej veci (svedok, obžalovaný),

- športové sústredenia žiakov.

1. Neprítomnosť **15 minút a viac** sa považuje za neprítomnosť na celej vyučovacej hodine, tri neprítomnosti kratšie ako 15 minút sa počítajú ako neprítomnosť na jednej vyučovacej hodine.
2. Žiak nemôže opustiť vyučovanie bez vedomia a súhlasu triedneho učiteľa.
3. Ak sa žiak nemôže zúčastniť na vyučovaní pre nepredvídaný dôvod, je zákonný zástupca alebo plnoletý žiak povinný oznámiť najneskôr do troch kalendárnych dní triednemu učiteľovi alebo majstrovi OV jeho neprítomnosť. Neprítomnosť žiaka ospravedlňuje škola na základe žiadosti jeho zákonného zástupcu; vo výnimočných a osobitne odôvodnených prípadoch škola môže vyžadovať lekárske potvrdenie o chorobe alebo iný doklad potvrdzujúci odôvodnenosť neprítomnosti. Ak neprítomnosť žiaka z dôvodu ochorenia trvá najviac päť po sebe nasledujúcich vyučovacích dní, neprítomnosť ospravedlňuje zákonný zástupca; ak neprítomnosť žiaka z dôvodu ochorenia trvá viac ako päť po sebe nasledujúcich vyučovacích dní, vyžaduje sa aj predloženie potvrdenia od lekára.

V prípade opakujúcej sa takejto absencie môže škola vyžadovať lekárske potvrdenie alebo iný doklad potvrdzujúci odôvodnenosť neprítomnosti. Za nepredvídané dôvody sa pokladajú:

* choroba, úraz,
* lekárom nariadený zákaz dochádzky do školy,
* mimoriadne nepriaznivé poveternostné podmienky,
* náhle prerušenie premávky hromadných dopravných prostriedkov,
* meškanie autobusov a vlakov,
* náhle úmrtia v rodine alebo mimoriadne udalosti v rodine.

1. Pri návrate na vyučovanie je žiak povinný predložiť triednemu učiteľovi alebo majstrovi OV ospravedlnenie podpísané zákonným zástupcom alebo lekárom do troch pracovných dní. Ak v stanovenej lehote žiak alebo rodič absenciu neospravedlní, považuje sa absencia za neospravedlnenú.
2. O uvoľnenie z vyučovania:

- na 1 učebný deň a kratšiu dobu uvoľňuje triedny učiteľ, majster OV,

- na dobu do 5 dní uvoľňuje zástupca riaditeľa pre TV alebo PV, na základe žiadosti zákonného zástupcu,

- mimoriadne voľno nad 5 dní udeľuje riaditeľ SOŠ, na základe žiadosti zákonného zástupcu.

1. Ak má žiak dlhodobo pretrvávajúce zdravotné problémy, môže na základe lekárskeho potvrdenia požiadať riaditeľa školy o oslobodenie od telesnej výchovy. Žiadosť sa podáva na začiatku školského roka, najneskôr do 20. septembra v každom školskom roku.

V prípade akútnych stavov sa môže žiadosť podať aj v priebehu školského roka. Žiadosti o oslobodenie od telesnej výchovy musia byť doporučené **odborným lekárom**.

1. Pri viac ako 30% absencii žiaka na vyučovacej hodine za polrok môže podať vyučujúci alebo riaditeľ školy v zmysle zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, §57 odsek 1 písmeno c) PO KONZULTÁCII s triednym učiteľom návrh na komisionálne preskúšanie z celého polročného učiva. Takéto komisionálne preskúšanie sa uskutoční najneskôr do 48 hodín pred klasifikačnou poradou za príslušný polrok. Výsledok komisionálnej skúšky je konečný.

# 8. Opatrenia vo výchove

1. Opatrenia vo výchove stanovuje zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a školský zákon č. 245/2008 (§ 58).
2. Za vzorné správanie, vzorné plnenie povinností, mimoriadny prejav aktivity a iniciatívy, dlhodobú svedomitú prácu, výrazne prosociálne správanie, ktoré pozitívne ovplyvňuje sociálnu klímu v triede a v škole a záslužný alebo statočný čin, možno žiakovi udeliť:

1) pochvalu od triedneho učiteľa alebo majstra odbornej výchovy,

2) pochvalu od riaditeľa školy

3) iné ocenenie.

1. Na posilnenie disciplíny, za menej závažné, závažnejšie alebo opakované previnenia voči školskému poriadku, zásadám spolunažívania, ľudským právam, mravným normám spoločnosti alebo ak žiak narúša činnosť kolektívu, možno žiakovi uložiť

1) pokarhanie od triedneho učiteľa alebo majstra odborného výcviku,

2) pokarhanie riaditeľa.

1. Ak žiak splnil povinnú školskú dochádzku, možno mu uložiť za závažné alebo opakované previnenia voči školskému poriadku, zásadám spolunažívania, ľudským právam alebo mravným normám spoločnosti
   1. podmienečné vylúčenie zo štúdia,
   2. vylúčenie zo štúdia.
2. Žiakovi je možné uložiť opatrenia vo výchove po prerokovaní v pedagogickej rade do dvoch mesiacov odo dňa, keď sa o previnení žiaka dozvedel pedagogický zamestnanec školy, najneskôr však do jedného roka odo dňa, keď sa žiak previnenia dopustil.
3. Výchovné opatrenia udelené žiakovi za porušovanie školského poriadku sa na konci prvého a druhého polroka príslušného školského roka nemusia nulovať tak, ako napr. neospravedlnená absencia. Ak žiak postúpil do vyššieho ročníka a porušil školský poriadok, nemusí sa pri udeľovaní výchovných opatrení začínať od začiatku, t. j. od pokarhania triedneho učiteľa, ale môže sa nadviazať na predchádzajúce výchovné opatrenia.
4. Ak žiak svojím správaním alebo agresiou ohrozuje bezpečnosť a zdravie ostatných účastníkov vzdelávania alebo narúša výchovu a vzdelávanie, riaditeľ školy môže použiť ochranné opatrenia, ktorým je okamžité vylúčenie žiaka z výchovy a vzdelávania, umiestnením žiaka do samotnej miestnosti za prítomnosti pedagogického zamestnanca. Riaditeľ bezodkladne privolá zákonného zástupcu, zdravotnú pomoc, Policajný zbor. Ochranné opatrenie slúži na upokojenie žiaka. O dôvodoch a priebehu ochranného opatrenia vyhotoví riaditeľ školy písomný záznam.

## 8.1 Kritériá na výchovné opatrenia

1. **Pochvala od triedneho učiteľa alebo majstra OV** môže byť udelená na jeho návrh žiakovi, ktorý sa v hodnotenom období nedopustil súčasne porušenia školského poriadku, najmä za:

a) vzornú dochádzku do školy počas školského roka,

b) vynikajúce študijné výsledky za dané obdobie,

c) reprezentáciu triedy v oblasti kultúry, športu, vzdelávania a pod. v súťažiach na školskej úrovni,

d) aktívnu účasť na organizovaní života triedy.

Pochvala sa udeľuje na polročnej alebo koncoročnej klasifikácii a zapisuje sa do katalógového listu.

1. **Pochvala od riaditeľa školy** môže byť udelená na návrh triedneho učiteľa alebo iného pedagogického zamestnanca žiakovi, ktorý sa v hodnotenom období nedopustil súčasne porušenia školského poriadku, najmä za:
2. reprezentácia školy v oblasti kultúry, športu, vzdelávania a pod.
3. dosahovanie výborných študijných výsledkov v priebehu školského roka, nízku ospravedlnená neprítomnosť,
4. získanie prvého až tretieho miesta na súťažiach okresnej a krajskej úrovne,
5. aktivity študenta napomáhajúce pozitívnej prezentácii školy na verejnosti, humánny čin.

Pochvala sa udeľuje na polročnej alebo koncoročnej klasifikácii a zapisuje sa do katalógového listu.

1. **Pokarhanie od triedneho učiteľa, majstra** OV sa udelí na návrh vyučujúcich a po prekonzultovaní s triednym učiteľom alebo majstrom OV za:
2. Neodôvodnené neskoré príchody na vyučovanie.
3. Bezdôvodné opustenie školy počas vyučovania.
4. Nevhodné správanie sa žiakov v triede, na OV alebo na verejnosti.
5. Opakované dopúšťanie sa menej závažných previnení proti školskému poriadku.
6. Za 5 až **20** neospravedlnených hodín (v priebehu polroka).
7. Nerešpektovanie vyučujúceho.
8. Nevhodné správanie voči vyučujúcemu.
9. Neplnenie si povinností týždenníka.

Pokarhanie od triedneho učiteľa alebo majstra odborného výcviku sa písomne oznámi rodičom s tým, že rodičia formou návratky podpíšu, že boli informovaní o dôvodoch udelenia pokarhania.

1. **Pokarhanie od riaditeľa školy** sa udelí na návrh  triedneho učiteľa alebo majstra OV a je schválené riaditeľom po prerokovaní s výchovným poradcom a na pedagogickej rade za:
2. Nerešpektovanie pokarhania od triedneho učiteľa.
3. Úmyselné poškodenie majetku školy.
4. Dopustenie sa krádeže.
5. Šikanovanie spolužiakov.
6. Drzé, agresívne alebo vulgárne správanie voči spolužiakom a zamestnancom školy.
7. Falšovanie alebo poškodzovanie úradných dokladov ( ospravedlnenky, triedna kniha,..)
8. Opakované zistenie fajčenia v priestoroch školy.
9. U žiakov denného štúdia za neospravedlnenú absenciu **21 – 50** hodín.
10. U žiakov nadstavbového štúdia za 15 až 24 neospravedlnených hodín (v priebehu polroka).

S týmto výchovným opatrením spravidla súvisí zníženie známky zo správania v závere klasifikačného obdobia na druhý stupeň (uspokojivé).

Pokarhanie od riaditeľa školy sa oznámi rodičom písomne rozhodnutím riaditeľa školy s tým, že rodičia podpíšu prebratie rozhodnutia.

Pri pokarhaní od riaditeľa školy sa neurčuje žiadna skúšobná lehota. V prípade, že žiakovi bolo udelené pokarhanie od riaditeľa školy v prvom polroku a žiak sa opakovane dopustí porušenia školského poriadku, ktorého závažnosť si nevyžaduje podmienečné vylúčenie zo štúdia, môže sa pokarhanie od riaditeľa školy, po prerokovaní s výchovným poradcom a na pedagogickej rade a po schválení riaditeľom školy, udeliť aj v druhom polroku toho istého školského roka alebo v nasledujúcom ročníku. **Ak je žiak v systéme duálneho vzdelávania, musí sa toto opatrenie prerokovať aj so zamestnávateľom.**

1. **Podmienečné vylúčenie zo štúdia** sa udelí na návrh  triedneho učiteľa alebo majstra OV a je schválené riaditeľom po prerokovaní s výchovným poradcom a na pedagogickej rade za:
2. Sústavné neplnenie úloh alebo pokynov, ktoré mu dal pedagogický alebo iný zamestnanec školy v súlade so Školským poriadkom školy alebo sústavné neplnenie povinností alebo porušovanie zákazov stanovených Školským poriadkom.
3. Prinášanie a konzumáciu drog, alkoholických nápojov a iných druhov omamných látok.
4. Fyzické napadnutie spolužiaka alebo spôsobenie ujmy na zdraví spolužiaka, učiteľa, zamestnanca školy.
5. Zvlášť hrubé alebo opakujúce sa neslušné správanie voči zamestnancom školy.
6. Úmyselné znehodnotenie úradných dokumentov (triedna kniha, katalóg, vysvedčenie..).
7. Propagáciu rôznych foriem násilia a diskriminácie.
8. U žiakov denného štúdia, ktorý má ukončenú povinnú školskú dochádzku, za neospravedlnenú absenciu 51 - 60 hodín.
9. U žiakov nadstavbového štúdia za 25-40 neospravedlnených hodín (v priebehu polroka).

S týmto výchovným opatrením spravidla súvisí zníženie známky zo správania v závere klasifikačného obdobia na tretí stupeň (menej uspokojivé).

V rozhodnutí o podmienečnom vylúčení zo štúdia určí riaditeľ skúšobnú lehotu, a to najdlhšie na jeden rok. Ak sa podmienečne vylúčený žiak v skúšobnej lehote osvedčil, riaditeľ upustí od vylúčenia. Ak sa žiak v tejto lehote dopustí ďalšieho závažného previnenia, riaditeľ žiaka vylúči zo štúdia.

Ak bol žiak podmienečne vylúčený zo štúdia a po skončení skúšobnej lehoty, ktorá trvá najviac jeden rok, znova porušil školský poriadok, môže sa žiakovi opakovane udeliť podmienečné vylúčenie zo štúdia.

1. **Vylúčenie zo štúdia** sa udelí na návrh  triedneho učiteľa alebo majstra OV a je schválené riaditeľom po prerokovaní s výchovným poradcom a na pedagogickej rade za porušenia podmienečného vylúčenia.
   * 1. Ak žiak ani po písomnom vyzvaní nedokladuje svoju neúčasť na vyučovacom procese.
2. U žiakov nadstavbového štúdia za 41 a viac neospravedlnených hodín (v priebehu polroka).

## 8.2 Znížená známka zo správania

1. **Znížená známka zo správania na druhý stupeň** sa udelí na návrh  triedneho učiteľa alebo majstra OV a je schválená riaditeľom po prerokovaní s výchovným poradcom a na pedagogickej rade za:

a) neospravedlnenú absenciu **od 21 – do 30 hodín**,

b) za porušovanie školského poriadku (poznámky v triednej knihe).

1. **Znížená známka zo správania na tretí stupeň**sa udelí na návrh  triedneho učiteľa alebo majstra OV a je schválená riaditeľom po prerokovaní s výchovným poradcom a na pedagogickej rade za:

a) neospravedlnenú absenciu **od 31 – do 40 hodín**,

b) za závažné a opakované porušovanie školského poriadku.

1. **Znížená známka zo správania na štvrtý stupeň** sa udelí na návrh  triedneho učiteľa alebo majstra OV a je schválená riaditeľom po prerokovaní s výchovným poradcom a na pedagogickej rade za:

a) neospravedlnenú absenciu od **41 - 50 hodín,**

b) za závažné a opakované porušovanie školského poriadku.

# 9. Bezpečnosť pri práci

Žiaci sú povinní dodržiavať všetky bezpečnostné predpisy v škole i mimo nej a to najmä:

## 9.1 na teoretickom vyučovaní:

1. nevykláňať sa z okien a nesadať na okenné rámy.
2. nedotýkať sa elektrického vedenia, nemanipulovať s el. zariadením. Každú poruchu ihneď hlásiť príslušnému vyučujúcemu.
3. cez prestávky sa správať na chodbách, v triedach slušne a disciplinovane.
4. bez vedomia vyučujúceho neopúšťať budovu školy. cez vyučovanie a cez prestávky odchádzať bez povolenia zo školy a pracoviska,
5. nenaháňať sa po schodoch, manipulovať s hasiacimi prístrojmi.

## 9.2 na praktickom vyučovaní

1. Dodržiavať právne predpisy na zaistenie bezpečnosti a ochrany zdravia pri práci, zásady bezpečného správania sa na pracovisku a určené pracovné postupy, s ktorými boli riadne oboznámení.
2. Zúčastňovať sa na školení a výcviku uskutočňovanom SOŠ v záujme bezpečnosti a ochrany zdravia pri práci.
3. Na pracovisku pracovať len na práci pridelenej majstrom OV.
4. Svojvoľne neopúšťať pracovisko a dodržiavať vyučovací čas.
5. Udržovať čistotu a poriadok na pracovisku, v šatni, v sociálnych zariadeniach.
6. Po skončení pracovnej zmeny odstrániť odpadový materiál, vyprázdniť koše na čistiace materiály (vlna, handry).
7. Používať všetky osobné ochranné pracovné prostriedky určené k jednotlivým pracovným úkonom
8. Nedotýkať sa elektrického vedenia, nemanipulovať s el. zariadením, každú poruchu ihneď hlásiť príslušnému majstrovi
9. Poučenie o bezpečnosti a ochrane zdravia pri práci potvrdiť svojím podpisom v knihe bezpečnosti a ochrany zdravia pri práci

# 10. Záverečné ustanovenie

# 

1. Bez vedomia riaditeľa školy nemá nikto právo vydávať pokyny v rozpore s ustanoveniami tohto poriadku.
2. Školský poriadok je vyvesený na určenom mieste v učebniach. Žiaci sú povinní poznať jeho ustanovenia.
3. Nevedomosť neospravedlňuje neplnenie alebo porušenie ustanovení.
4. Vnútorný poriadok školy môže byť zmenený pokynmi riaditeľa školy alebo vydaním nového poriadku.

**Ing. Peter Tamaši** riaditeľ SOŠs